钦定古今图书集成/理学汇编/经籍典/第037卷 > 《授李潓秘书监制》常衮
## 钦定古今图书集成/理学汇编/经籍典/第037卷 > 《授李潓秘书监制》常衮

敕：“昔刘向父子，代典文籍，今之秘室，岂曰避亲。再从
叔正议大夫守光禄卿员外置同正员嗣泽王潓，幼
嗣蕃国，夙彰忠孝，素风自远，清识弥高。传鲁恭之古
文，禀吴季之知乐。早承先顾，尝历大僚。秉彝端洁，流
问休茂，自合缙绅之望，况推宗室之良。宁止于敦族
以恩，固在于叙贤以位。周称外史，晋谓内台。俾领儒
官，是崇礼秩。可守秘书监，馀如故。”